Elvar i Litauen

Elvane i Litauen er typiske lågtlandselvar som renn sakte i vide dalar i eit meandermønster. På grunn av ein god del nedbør er det tett i tett med elvar og i snitt renn det 0,99 km med elv på kvar kvadratkilometer.Republikken Litauen, FAO i SN, mai 2005. Vitja 9. juni 2006. Elvane er derimot ikkje jamt fordelt. Den høgaste tettleiken finn ein i høglandet i Samogitia der det regnar meir og i nordlege område der jordsmonnet har leire og vatnet ikkje like lett trekk inn i jorda. Den lågaste tettleiken finn ein søraust i Litauen der jordsmonnet har mykje sand og regnet raskt trekk ned i jorda. 

Nesten 70 % (om lag 49 600 km²) av Litauen vert drenert via Nemunas og sideelvane hennar. Dei andre fem flodområda er små og ligg nær grensene: Mūša-Nemunėlis (Lielupe; 8 976 km²), Venta (5 140 km²), Daugava (1 857 km²), småelvar som renn direkte ut i Austersjøen (2 523 km²) og Pregolja (54 km²). Om vinteren frys alle elvane til og om våren er det som regel flaum i alle elvane på grunn av smeltevatnet, men det er som regel berre i elvedeltaet til Nemunas at vatnet går over breiddene. I dag vert flaumane kontrollert av demningar. 

Under Sovjetunionen (1945-1990) vart mange av elvane øydelagd av drenering. Mange myrområde vart drenert og dei gav ikkje lenger vatn til elvane. Andre småelvar vart retta opp og omgjort til dreneringskanalar. 

Litauen har om lag 29 000 elvar og bekkar som er lengre enn 250 meter. Den totale lengda til alle desse elvane er rundt 65 000 km. Talet på elvar og bekkar som er lengre enn 3 km har vorte kalkulert til å vere nøyaktig 4 418. 758Stasys Vaitiekūnas, Elena Valančienė, Lietuvos geografija, Alma littera, 2004, side 65. ISBN 9955-08-534-7 elvar er lengre enn 10 km og 21 elvar er lengre 100 km. 

 Lengste elvar 
 #  Namn Lengd (km) Munning  Viktigaste byar Totalt  I Litauen1 Nemunas  937  475  Den kuriske lagunen  Hrodna, Druskininkai, Alytus, Kaunas, Sovetsk2 Neris  510  235  Nemunas  Vilnius, Kernavė, Jonava, Kaunas3 Venta  346  161  Austersjøen  Venta, Kuldīga, Ventspils4 Šešupė  298  209  Nemunas  Marijampolė, Kudirkos Naumiestis, Krasnoznamyonsk5 Šventoji  246  246  Neris  Anykščiai, Kavarskas, Ukmergė6 Nevėžis  209  209  Nemunas  Panevėžys, Kėdainiai7 Merkys  203  190  Nemunas  Baltoji Vokė, Merkinė8 Minija  202  202  Nemunas  Salantai, Gargždai, Priekulė9 Nemunėlis  199  160  Lielupe  10 Dysna  173  58  Daugava  11 Jūra  172  172  Nemunas  Rietavas, Tauragė12 Mūša  157  140  Lielupe 13 Lėvuo  145  145  Mūša  Bauska14 Šušvė  135  135  Nevėžis 15 Dubysa  131  131  Nemunas  Šiauliai, Ariogala16 Širvinta  129  129  Šventoji  Širvintos17 Švėtė  118  50  Lielupe  Žagarė18 Šešuvis  115  115  Jūra  19 Kotra  109  24  Nemunas  20 Mituva  102  102  Nemunas  Jurbarkas21 Bartuva  101  55  Austersjøen  Skuodas

Virvyčia (99,7 km) er like opp under 100 km lang. Lengda til Žeimena er omdiskutert og kan vere så lang som 114 km. 

 Fototar 

Kjelder

 Denne artikkelen bygger på «List of rivers of Lithuania» frå , den 24. januar 2008. 
  oppgav desse kjeldene:
 List of lakes, dams, and rivers of national importance
 Lithuania Central Internet Gates - Waters